**HODNOTIACE PORTFÓLIO Z CHE**

POČAS PRERUŠENÉHO VYUČOVANIA OD 30. MARCA 2020 DO ODVOLANIA

Hodnotiace portfólio bolo zostavené tak, aby v čase prerušeného vyučovania bola:

* **akceptovaná jedinečnosť podmienok žiakov na vzdelávanie** a
* **zabezpečená spravodlivosť pri hodnotení každého žiaka rešpektovaním individuálnych podmienok na domácu prípravu a dištančné vzdelávanie.**

V čase mimoriadnej situácie nemôže byť žiak hodnotený stupňom prospechu nedostatočný alebo dosiahol neuspokojivé výsledky, t. j. **nemôže opakovať ročník**.

!!! Vo výnimočných prípadoch je však možné pred postupom do vyššieho ročníka preskúšanie u tých žiakov, ktorí **zo subjektívnych príčin nesplnili požiadavky vyučovania na diaľku a dosiahli neuspokojivé výsledky za obdobie pred prerušením vyučovania** (preskúšanie je možné najneskôr do 31. 8. 2020). O preskúšaní žiaka rozhoduje pedagogická rada.

Komisionálnu skúšku môžu absolvovať žiaci, ktorí v 1. polroku dostali **známku nedostatočnú z dvoch a viac predmetov alebo boli neklasifikovaní.** !!

**Podmienky hodnotenia predmetu CHE v čase prerušeného vyučovania**:

* žiak musí splniť **minimálne 3 predpísané povinné úlohy**, ktoré musí vyučujúcemu odovzdať elektronicky (EduPage, email), prípadne inou formou po dohode s vyučujúcim
* odovzdané úlohy budú hodnotené učiteľom ***slovne***
* Záverečné hodnotenie dištančného vzdelávania bude realizované pojmami:
* a) „**absolvoval (a) s veľmi aktívnym prístupom**“ - ak žiak vypracuje a odovzdá 100% - 90% zadaní a úloh
* b) „**absolvoval (a) v rámci svojich možností“** - ak žiak vypracuje a odovzdá 89% - 50% zadaní a úloh
* c) „**absolvoval (a) nepravidelne**“ - ak žiak vypracuje a odovzdá 49% - 30% zadaní a úloh
* d) **„nesplnil (a) kritéria hodnotenia určené základnou školou**“ -ak žiak vypracuje a odovzdá 29% - 0% zadaní a úloh .

**Predmet CHE bude v 2.polroku klasifikovaný známkou; známka** na vysvedčení bude udelená na základe:

* + *známok získaných v čase riadneho vyučovania (od 1. 2. 2020 do 13. 3. 2020),*
  + *hodnotenia žiackeho portfólia v čase prerušeného vyučovania, zohľadňujúce vekové a individuálne osobitosti žiaka a prihliadajúce na jeho psychickú i fyzickú disponovanosť,*
  + *z podkladov hodnotenia výsledkov žiaka za 1.polrok,*
  + *sebahodnotenia žiaka.*

**PODKLADY NA HODNOTENIE,**

**požadovaný výkon, učivo a výstupy podľa jednotlivých ročníkov:**

**7. ročník**

|  |  |  |  |
| --- | --- | --- | --- |
| **VÝKON** | **UČIVO** | **VÝSTUP** | **POZNÁMKY** |
| *Aplikuje nadobudnuté vedomosti o typoch chemických reakcíí v úlohách..* | **Typy chemických reakcií** | Dištančné úlohy  **Povinná úloha –** kontrolná práca | Slovné hodnotenie |
| *Dokáže zrealizovať jednoduchý pokus v domácich podmienkach a zdokumentovať ho.* | **Faktory ovplyvňujúce rýchlosť chemických reakcií** | Dištančné úlohy  **Povinná úloha –** praktická aktivita | Slovné hodnotenie |
| *Aplikuje získané vedomosti v zadaných úlohách.* | **Premeny látok-** opakovanie | Dištančné úlohy  **Povinná úloha –** test | Slovné hodnotenie |

**8. ročník**

|  |  |  |  |
| --- | --- | --- | --- |
| **VÝKON** | **UČIVO** | **VÝSTUP** | **POZNÁMKY** |
| *Aplikuje získané vedomosti o vlastnostiach a význame kyselín v úlohách.* | **Chemické zlúčeniny- kyseliny** | * **Povinná úloha** –test * Dištančné úlohy | Slovné hodnotenie |
| *Aplikuje získané vedomosti o vlastnostiach a význame hydroxidov v úlohách* | **Chemické zlúčeniny- hydroxidy** | * **Povinná úloha** –test * Dištančné úlohy | Slovné hodnotenie |
| *Dokáže zrealizovať jednoduchý pokus v domácich podmienkach a zdokumentovať ho.* | **Chemické reakcie- neutralizácia** | * **Povinná úloha** –praktická aktivita * Dištančné úlohy | Slovné hodnotenie |
| *Aplikuje získané vedomosti II.TC v úlohách* | **Opakovanie učiva II.TC** | * Dištančné úlohy | - |

**9. ročník**

|  |  |  |  |
| --- | --- | --- | --- |
| **VÝKON** | **UČIVO** | **VÝSTUP** | **POZNÁMKY** |
| *Vyhľadá správne informácie z rôznych zdrojov* | **Biokatalyzátory a zdravá výživa** | * **Povinná úloha** –čítanie s porozumením | Slovné hodnotenie |
| *Opísať vlastnosti a význam plastov, zdôvodniť ich vplyv na ŽP* | **Plasty a syntetické vlákna** | * Dištančné úlohy | - |
| *Dokáže zrealizovať jednoduchý pokus v domácich podmienkach a zdokumentovať ho.* | **Pracie a čistiace prostriedky** | * **Povinná úloha-** praktická aktivita | Slovné hodnotenie |
| *Aplikuje získané vedomosti v úlohách.* | **Kozmetické prípravky, lieky, drogy** | * **Povinná úloha** –test * Dištančné úlohy | Slovné hodnotenie |

**HODNOTIACE STUPNICE PRE 5. – 9. ROČNÍK PLATNÉ V ČASE PRERUŠENÉHO VYUČOVANIA**

- všetky hodnotiace stupnice boli upravené tak, aby bola akceptovaná ***jedinečnosť podmienok*** žiakov na vzdelávanie a  zabezpečená ***spravodlivosť pri hodnotení každého žiaka*** rešpektovaním ***individuálnych podmienok*** na domácu prípravu a dištančné vzdelávanie.

Hodnotiaca stupnica písomných odpovedí žiakov :

|  |  |  |
| --- | --- | --- |
| **Počet percent (%)** | **Slovné hodnotenie** | **Známka** |
| **100 – 80** | *vynikajúci* | 1 |
| **79 – 60** | *veľmi dobrý* | 2 |
| **59 – 40** | *dobrý* | 3 |
| **39 – 20** | *uspokojivý* | 4 |
| **19 - 0** | *neuspokojivý* | 5 |

Vypracovali:

***Mgr. Kullová Martina***